joelniklaus/EU_Wikipedias huggingface dataset:
Honolulun metro

Honolulun metro () on rakenteilla oleva metrojärjestelmä, jonka on tarkoitus palvella Honolulun kaupunkia ja sen lähialueita. Noin 32 kilometrin pituinen metrolinja on tarkoitus avata vaiheittain, ensimmäinen osuus vuonna 2021.

Kiista metrojärjestelmästä oli hallitseva kysymys paikallispolitiikassa, erityisesti vuoden 2008 vaaleissa. Oahun asukkaat päättivät järjestelmän rakentamisesta suoralla äänestyksellä ja se sai 53 prosenttia äänistä. Järjestelmän rakentaminen aloitettiin 22. helmikuuta 2011.

Linja 
Metrolinja on tarkoitus avata vaiheittan, neljässä osassa. Ensimmäinen ja toinen osuus on tarkoitus avata vuonna 2021, kolmas vuonna 2022 ja neljäs vuonna 2025. Myös neljä laajennusta on suunniteltu, mutta niitä ei ole vielä rahoitettu.

Lähteet

Honolulu
Yhdysvaltain metroliikenne
Kynän pyörittely

Kynän pyörittely on kirjoitusvälineellä tai sitä muistuttavalla esineellä tehtävää taitavaa käsin temppuilua. Vaikka se nähdään usein harrastuksen sijaan vain ajan tappamisen muotona (yleensä koulussa tai toimistossa), niin siitä on pidetty myös monikansallisia kilpailuja. Se luokitellaan toisinaan kontaktijongleerauksen muodoksi. Kirjoitusvälineiden lisäksi sitä tekevät usein myös rumpalit kapuloillaan. Rumpukapulat ovat itse asiassa huomattavasti helpommin käsiteltäviä kuin kynät niiden ylimääräisen massan ja pituuden vuoksi. Kynän pyörittely on saavuttanut kansainvälistä suosiota online-videoiden jakamisen muodossa.

Lähteet

Aiheesta muualla

Esittävät taiteet
Čuorvut-liike

Tietyissä hurmoksellisissa piirteissään lestadiolaisuutta muistuttanut ja sille maaperää valmistanut hengellinen maallikkoliike; suomeksi "huutajat", oikeammin "huutaen kutsujat". Liikkeen saamenkielinen nimi viittaa siihen tuomiosaarnaan, jolla liikkeen kannattajat, pääasiassa nomadisaamelaiset, kutsuivat ihmisiä parannukseen 1760-1770 -luvuilla erityisesti Koutokeinon suunnalla. Liikkeen painopiste oli Norjan Lapissa, Ruijassa, siitä huolimatta, että sen syntymiseen lienee ollut osuutensa Ruotsin Lapissa aiemmin vaikuttaneesta Wiklundin herätysliikkeestä markkina- ja nomadiliikenteen kautta tulleet vaikutteet.

Čuorvut-liikkeen jäsenillä oli lestadiolaisuuden liikutuksia (lihkadusat) muistuttavia hurmostiloja. Niiden aikana he kulkivat ympäriinsä ja saarnasivat ankaraa parannussaarnaa. Ekstaattisen uskonnollisuuden ainekset olivat vahvempia kuin myöhemmässä lestadiolaisuudessa. Siinä esiintyi tainnoksiin menemisiä, kouristuksenomaisia liikkeitä ja saamelaisen noaidin sielunmatkoihin liittyvien näkyjen kaltaista visionaarisuutta. Ekstaattisuudessaan Čuorvut-liike lieneekin kanavoinut Norjan saamelaisalueilla joitakin sukupolvia aiemmin voimaperäisesti tukahdutetun saamelaisen samanismin aineksia; Ruotsin puolella samanismi oli tukahdutettu jo aiemmin. Se voidaan myös tulkita ilmaukseksi heräämässä olevasta saamelaisten etnisestä vastarinnasta: Čuorvut-liikkeen parannussaarnaajat "saamelaiset maallikot" saattoivat hengellisten vaatimustensa kautta asettua papistoa ja sen kautta koko valtakulttuuria vastaan tämän omilla ehdoilla.

Lähteet 

Saamelaiset
Uskonnolliset ryhmät ja liikkeet
Tšekin piraattipuolue

Tšekin piraattipuolue (tšek: Česká pirátská strana, lyhennettynä Piráti) on Tšekin tasavallassa 17. kesäkuuta 2009 perustettu liberaalinen puolue. Puolueen puheenjohtajana on lokakuusta 2017 alkaen toiminut Ivan Bartoš.

Puolueen ohjelmassa keskitytään kansalaisvapauksien turvaamiseen valtion tai yritysvallan kautta hallituksen avoimuuden ja yleisön osallistumisen kautta demokraattiseen päätöksentekoon. Sen tavoitteena on saavuttaa esityslistansa antamalla lakeja poliittisesta vastuusta, korruption torjunnasta, lobbauksen avoimuudesta, veronkierron ehkäisemisestä, valtion byrokratian yksinkertaistamisesta sähköisen hallinnon avulla tukemalla pieniä ja keskisuuria yrityksiä, rahoittamalla paikallista kehitystä, edistämällä ympäristönsuojelua, kuluttajansuojaa ja kestävyyttä. Puolueen tavoitteena on myös uudistaa tekijänoikeuksia, finanssimarkkinoita ja pankkitoimintaa sekä monikansallisten yritysten verotusta koskevia lakeja.

Puolue perustettiin opiskelijavetoisena ruohonjuuritason liikkeenä, joka kampanjoi poliittisen avoimuuden, kansalaisoikeuksien ja suoran demokratian puolesta.

Syksyn 2021 vaalien jälkeen puolue nousi Petr Fialan johtamaan viiden puolueen hallitukseen, jonka ytimen muodostivat oikeistokonservatiivien vaaliliitto SPOLU, johon kuuluivat ODS, KDU-ČSL, TOP 09.
Tätä täydennettiin liberaalipuolueilla Kaupunginjohtajat ja sitoutumattomat -puolue (Starostové a nezávislí, STAN) ja Tšekin piraattipuolue.

Lähteet 

Tšekin puolueet
Piraattipuolueet
Kelly Prestonin filmografia

Tämä on Kelly Prestonin filmografia.

Elokuvat

Aiheesta muualla 

 
 

Filmografiat
Seulonnan keskeiset artikkelit
Gyula (kaupunki)

Gyula (, ) on kaupunki Unkarin kaakkoisimmassa osassa Alföldillä aivan Romanian rajan tuntumassa. Kaupungin pinta-ala on 255,8 neliökilometriä, ja vuoden 2011 väestönlaskennassa siellä oli 29 308 asukasta.

Gyulan ympäristö on Unkarin alavinta seutua, ja itse kaupunki on vain 88 metriä merenpinnan yläpuolella. Mannerilmaston vuoksi alueella on kuumat kesät ja kylmät talvet. Transilvaniasta alkava Fehér-Körös-joki virtasi aiemmin kaupungin läpi, mutta suurtulvien uhan vuoksi joen uomaa on muutettu. Gyulassa on elintarviketeollisuutta ja se on erikoistunut makkaroiden valmistukseen. Paikallinen kuumien lähteiden kylpylä houkuttelee myös turisteja.

Historia 
Gyulan alueella on ollut asutusta jo 5000 vuotta ennen ajanlaskun alkua. Varhaisimmat arkeologiset löydöt ovat kivikaudelta ja rautakaudelta, jolloin alueella oli kelttiläistä ja skyyttiläistä asutusta. Asiakirjoissa Gyula mainitaan ensimmäisen kerran vuonna 1333, jolloin kuningas Kaarle Robert perusti alueelle kuninkaankartanon. 1400-luvulla varakuningas János Maróti sai fransiskaanimunkit asettumaan alueelle ja aloitti linnan rakentamisen kaupunkiin vuoden 1405 tienoilla. 1400-luvulla Gyula saavutti kunnallisen aseman.

Vuonna 1566 turkkilaiset piirittivät kaupunkia yhteensä 63 päivän ajan. Koko Fehér-Körösin ja Maros-joen välinen alue tuli osaksi Osmanien valtakuntaa ja kaupungin johtoon tuli turkkilainen bey. Turkkilaisia kauppiaita asettui alueelle ja sinne rakennettiin moskeija, mausoleumi ja kylpylä naapurikylien kirkkojen kivistä. Vuonna 1695 Gyula joutui itävaltalaisten hallintaan. Rutto riehui Gyulassa vuonna 1738 ja suuri osa kaupungista paloi maan tasalle vuonna 1801. Vuonna 1855 koettiin alueen historian pahin tulva, kun veden valtaan joutui 1 500 taloa kaupungista ja sen ympäristöstä. Tämän jälkeen joen uomaa muutettiin niin, ettei se virtaa enää kaupungin läpi.

Nähtävyydet 
Gyulan tärkein nähtävyys on sen 1300‒1400-luvuilla punatiilistä rakennettu linna, jonka muurien sisällä on museo ja linnateatteri. Suurin osa kaupunkiin saapuvista vierailijoista on kuitenkin kylpylävieraita.

Lähteet

Aiheesta muualla 

 Kaupungin virallinen sivu 

Unkarin kaupungit
Joey King

Joey Lynn King (30. heinäkuuta 1999 Los Angeles) on yhdysvaltalainen näyttelijä. 

Kingin ensimmäinen merkittävä rooli oli elokuva Ramona and Beezus, jossa hän esitti pääroolia. King oli ehdolla vuoden 2020 Golden Globessa ja vuoden 2019 Emmy-gaalassa roolistaan The Act -televisiosarjassa.

Lähteet

Yhdysvaltalaiset näyttelijät
Vuonna 1999 syntyneet
Elävät henkilöt
KF Bylis Ballsh

Klubi i Futbollit Bylis Ballsh on albanialainen jalkapalloseura Ballshin kaupungista. Seura pelaa kaudella 2020–21 Albanian korkeimmalla sarjatasolla Kategoria superioressa. Seura pelaa kotiottelunsa Adush Muça Stadiumilla. Bylis Ballsh on perustettu vuonna 1972.

Bylis on pelannut kahdesti Euroopan sisäisissä turnauksissa. Ensimmäisen kerran se oli mukana UEFA-cupissa kaudella 1999–2000, jolloin se hävisi ensimmäisellä kierroksella FK Inter Bratislavalle yhteismaalein 5–1. Vuoden 2001 UEFA Intertoto Cupissa se hävisi Craiovalle yhteismaalein 4–3.

Lähteet

Albanialaiset jalkapalloseurat
Vuonna 1972 perustetut urheiluseurat
Karhe

Karhe on Ylöjärven kylä Karhejärven rannalla. Karhe kuului Viljakkalaan ennen kuntien yhdistymistä. Karhessa on matonpesupaikka.

Lähteet

Aiheesta muualla 
 Karhe-Seura

Ylöjärvi
Joa Korhonen

Joa Korhonen (alun perin Jorma Korhonen, synt. 1980) on suomalainen muusikko ja taidemaalari. Hänet tunnetaan erityisesti Sara-yhtyeen laulaja-kitaristina ja lauluntekijänä. Yhtye ja Korhonen ovat kotoisin Kaskisista.

Korhosen ensimmäinen oma yhtye oli punkkeikoilla soittanut Kellariväkeä, josta muodostui myöhemmin Sara. Saran lisäksi Korhonen on soittanut Pedestrian’s Motorissa ja Jenni Niemen kanssa Meadow Island -duossa. Korhonen on julkaissut myös soolomusiikkia nimellä As They Slowly Travel to the Sea. Korhonen säveltänyt ja sanoittanut lauluja myös Irinalle.

Musiikin lisäksi Joa Korhonen on taidemaalari. Hän opiskeli jonkin aikaa Jurvassa kuvallisen ilmaisun linjalla. Korhonen on pitänyt taidenäyttelyitä muun muassa Helsingissä.

Lähteet 

Vuonna 1980 syntyneet
Suomalaiset rocklaulajat
Suomalaiset kitaristit
Suomalaiset taidemaalarit
Elävät henkilöt
Käänteinen asuntokauppa

Käänteinen asuntokauppa on yleensä pankkien harjoittamaa toimintaa. Se tarkoittaa sitä, että pankki ostaa asunnon, ja myyjä jää asuntoon vuokralle. Suomessa käänteistä asuntokauppaa harjoittaa myös muutama yksityinen yritys.

Pankit antavat lisäksi käänteistä asuntolainaa, toisin sanoen asunnon omistaja saa asuntoaan vastaan asunnon nykyarvon mukaisen lainan, joka maksetaan pois, kun asunto myydään. 

Lainan tai kaupan kohteeksi ei käy omakotitalo, jossa ongelmana ovat hoitokulut.

Lähteet

Asuminen
Adolf Ferdinand von Konow

Adolf Ferdinand von Konow (9. kesäkuuta 1868 – 6. lokakuuta 1930 Turku) oli suomalainen maanviljelijä ja valtiopäivämies.

Von Konowin vanhemmat olivat eversti Johan Emil von Konow ja Hilda Charlotta Amalia Tudeer. Opettaja, tietokirjailija Walter von Konow oli hänen veljensä. Adolf Ferdinand von Konow valmistui agronomiksi ja otti suvun tilan hoitaakseen, kun hänen isänsä siitä luopui. Hän oli naimisissa Adla Hornborgin kanssa (k. 1930), heillä oli kaksi poikaa ja kaksi tytärtä. 

Von Konow oli aatelissäädyssä edustaja  1897 ja 1905–1906.

Lähteet 

Suomalaiset maanviljelijät
Suomalaiset aateliset
Suomen suuriruhtinaskunnan aatelissäädyn valtiopäivämiehet
 Vuonna 1868 syntyneet
 Vuonna 1930 kuolleet
Sosiaalidemokraatit (Slovenia)

Sosialidemokraatit (sloveeniksi Socialni demokrati, sloveeninkielinen lyhenne, SD) on slovenialainen keskusta-vasemmistolainen puolue, jonka nykyinen puheenjohtaja on Tanja Fajon. Vuosina 1993-2005 puolue tunnettiin nimellä "Yhdistyneiden sosiaalidemokraattien luettelo". Tällä hetkellä puolueella on Slovenian parlamentissa 12 edustajaa ja 2 edustajaa Euroopan parlamentissa. Sosiaalidemokratit ovat Euroopan parlamentin sosialistien ja demokraattien ryhmän jäseniä.

Lähteet 

Slovenialaiset puolueet
Sosiaalidemokraattiset puolueet
Uusi Slovenia – Kristillisdemokraatit

Uusi Slovenia - Kristillisdemokraatit (sloveeniksi Nova Slovenija - Krščanski demokrati, NSi) on slovenialainen kristillisdemokraattinen ja konservatiivinen puolue. Vuodesta 2018 lähtien puolueen puheenjohtajana toimii Matej Tonin. Puolue perustettiin 4. elokuuta 2000 yhtenäisen Slovenian kansanpuolueen ja Slovenian kristillisdemokraattien (SLS + SKD) jakautumisen jälkeen. NSi on Euroopan kansanpuolueen (EPP) jäsen. Slovenian parlamenttivaaleissa 2018 puolue sai 7 edustajaa Slovenian parlamenttiin.

Lähteet 

Euroopan kansanpuolueen jäsenpuolueet
Slovenialaiset puolueet
Kristillisdemokraattiset puolueet
Keravan Pesis-Juniorit

Keravan Pesis-Juniorit on vuonna 2002 perustettu keravalainen pesäpallon erikoisseura.

Joukkueet 
Naisten maakuntasarja
Miesten aluesarja
Naisten aluesarja
C-pojat
D-pojat
D-tytöt
E-pojat
E-tytöt
F-pojat
F-tytöt

Lähteet 
Seuran kotisivut

Viitteet 

Pesäpalloseurat
Vuonna 2002 perustetut urheiluseurat
Keravalaiset urheiluseurat
Slovenian kansanpuolue

Slovenian kansanpuolue (sloveeniksi Slovenska ljudska stranka, lyh. SLS)  on slovenialainen konservatiivinen ja agraarinen puolue. Se perustettiin vuonna 1988 Slovenian talonpoikien liiton nimellä ensimmäiseksi demokraattiseksi poliittiseksi järjestöksi Jugoslaviassa, ja se muutti nimensä Slovenian kansanpuolueeksi vuonna 1992. Puolue yhdistyi 15. huhtikuuta 2000 Slovenian kristillisdemokraatteihin muodostaakseen SLS + SKD Slovenian kansanpuolueen, ja muutti nimensä vuonna 2001 Slovenian kansanpuolueeksi. Puolueella on yksi meppi Euroopan parlamentissa, mutta ei yhtään edustajaa Slovenian parlamentissa.

Lähteet 

Euroopan kansanpuolueen jäsenpuolueet
Slovenialaiset puolueet
Agraaripuolueet
Slovenian kansallispuolue

Slovenian kansallispuolue (sloveeniksi Slovenska Nacionalna Stranka, SNS) on slovenialainen kansallismielinen ja äärioikeistolainen puolue, jota johtaa Zmago Jelinčič Plemeniti. Puolue tunnetaan EU-kriittisyydestään ja vastustaa Slovenian liittymistä sotilasliitto Natoon. Se vastustaa myös Slovenian toisen maailmansodan tapahtumien historiallista revisionismia ja on jossain määrin myötätuntoinen entiselle Jugoslavian hallitukselle Josip Broz Titolle.

Lähteet 

Slovenialaiset puolueet
Oikeistopopulistiset puolueet
Vasemmisto (Slovenia)

Vasemmisto (sloveeniksi Levica) on slovenialainen vasemmistolainen puolue. Vasemmisto syntyi alun perin itsenäisten vasemmistopuolueiden vaaliliittona vuonna 2014. Puolueena Vasemmisto perustettiin 24. kesäkuuta 2017. Puolueen puheenjohtaja on Luka Mesec.

Lähteet 

Slovenialaiset puolueet
Euroopan vasemmistopuolue
Ruotsin kielen kirosanat

Ruotsin kielet kirosanat ovat sanoja ja ilmauksia, jotka rikkovat kielen sosiaalisia normeja, minkä johdosta niiden katsotaan olevan kiellettyjä tai muuten epäsopivia. Nämä sanat liittyvät ihmiskehon eritteisiin, seksuaalisuuteen tai uskontoon. Niiden käyttö perustuu esimerkiksi jonkin asian korostamiseen niin positiivisessa kuin negatiivisessakin mielessä.

Perinteisesti uskonnollisesta kontekstista tulevat kirosanat ovat olleet voimakkaampia kuin nykyään. Tämä johtuu uskonnon, tässä tapauksessa kristinuskon, vahvasta asemasta yhteiskunnassa. Nykyruotsissa sen sijaan sukupuoleen ja seksuaalisuuteen viittaavat kirosanat katsotaan karkeiksi..

Englannin kielen vaikutus on ollut havaittavissa myös ruotsinkielisessä ympäristössä ja englanninkieliset kirosanat (esim. fuck, bitch ja shit) ovat yleisessä käytössä. Suomenruotsalaisten keskuudessa myös suomenkielisillä kirosanoilla on jo jonkin aikaa ollut vahva asema, sillä ne koetaan varsinkin Etelä-Suomessa voimakkaammiksi kuin ruotsinkieliset kirosanat.

Yleisimpiä kirosanoja

Sjutton ja attan 
Attan on lukusanan kahdeksantoista kirjoitusmuoto. Lukusana liitettiin vahvasti viikinkien Odin-jumalaan, minkä johdosta se sai merkityksen kirosanana kristittyjen keskuudessa.

Sjutton, eli seitsemäntoista, on lievä. Interjektiona sana voi esiintyä myös muodossa va sjutton? Sjutton-kirosana on todennäköisesti saanut alkunsa siitä, että sitä käyttämällä on pyritty välttelemään attanin käyttöä.

Herregud 
Herregud kääntyy suomeksi herran jumala.

Fitta 
Fitta kääntyy usein muotoon vittu. Sillä voidaan tosin viitata myös siittimeen (mulkku). Suomenruotsissa fitta, ja siitä johdettu adjektiivi fittig, on yksi tyypillisimmistä kirosanoista, kun taas Ruotsissa sen katsotaan olevan paljon karkeampi.

Helvete 
Tulee helvettiä tarkoittavasta sanasta eikä sen käyttö juurikaan eroa suomesta.

Skit 
Skit on perusmerkitykseltään uloste. Sana ei ole yksinkertaisesti vain käännös englannin sanasta shit, vaan molemmat tulevat indoeurooppalaisesta kantakielestä. Sitä voidaan käyttää myös täysin positiivisissa yhteyksissä vahvistavana sanana kuten vaikka "skitbra idé!" (tosi hyvä idea).

Jävla 
Jävla on adjektiivi ja tulee sanasta djävul (paholainen) ja sitä käytetään kirosanana tiettävästi ensimmäistä kertaa vuonna 1507 piispa Hemming Gadhin lähettämässä kirjeessä.

Lähteet 

Kirosanat
Ruotsin kieli
Karl Rafreider

Karl Rafreider (s. 6. maaliskuuta 1917) on itävaltalainen maastohiihtäjä, joka aktiiviurallaan edusti TS Innsbruck -seuraa.

Rafreider sijoittui 1948 Sankt Moritzin olympialaisissa 18 kilometrillä 28:nneksi ja 4 × 10 kilometrin viestissä neljänneksi. Oslossa 1952 hän kuului viidenneksi sijoittuneeseen Itävallan viestijoukkueeseen. Cortina d'Ampezzon olympialaisissa 1956 hän oli 15 kilometrillä 35:s ja viestissä yhdestoista.

Lähteet 

Itävaltalaiset maastohiihtäjät
Vuonna 1917 syntyneet
Mahdollisesti elävät henkilöt
SK Dynamo České Budějovice

Sportovní klub Dynamo České Budějovice on tšekkiläinen jalkapalloseura České Budějovicen kaupungista. Kaudella 2020–21 České Budějovice pelasi Tšekin korkeimmalla sarjatasolla Tšekin jalkapalloliigassa. Seura on perustettu vuonna 1905 ja se pelaa kotiottelunsa Fotbalový stadion Střelecký ostrovilla. Seura pelasi ensimmäiset vuosikymmenet alemmissa sarjoissa nousten ensimmäisen kerran pääsarjaan kaudelle 1947–48. České Budějovice on voittanut historiansa aikana kolmesti 2. korkeimman sarjan (2002, 2014, 2019).

Lähteet

Tšekkiläiset jalkapalloseurat
Zdeněk Hřib

Zdeněk Hřib (s. 21. toukokuuta 1981 Slavičín) on tšekkiläinen piraattipuolueen poliitikko, joka on toiminut vuodesta 2018 alkaen Prahan pormestarina.

Hřib valittiin Prahan pormestariksi 15. marraskuuta 2018, jolloin 39 kaupunginvaltuuston 65 jäsenestä tuki häntä. Hän on pormestarikaudellaan saanut julkisuutta autoritaaristen valtioiden vastustajana. Hän on nimennyt Venäjän suurlähetystön läheisyydessä sijaitsevan aukion murhatun venäläisen oppositiopoliitikon Boris Nemtsovin mukaan. Toinen Venäjä-teemainen paikka, jonka nimeämiseen hän vaikutti on Anna Politkovskajan katu. Kiinan kanssa hän päätyi kiistoihin halutessaan poistaa Prahan ja Pekingin ystävyyssopimuksesta maininnan, jonka mukaan Praha ei tunnusta Taiwania. Ystävyyssopimus kaatui Kiinan kieltäydyttyä muutoksesta, jonka seurauksena Praha solmi uuden sopimuksen Taiwanin pääkaupungin Taipein kanssa. Hřib on myös vastustanut yhteistyötä Kiinan kanssa johtuen uiguurien kohtelusta. Hänen pormestarikaudellaan Praha on jatkanut Tiibetin lipun nostamista salkoon. Hřibin mukaan Kiinan kanssa käytyjen kiistojen taustalla vaikuttaa, että edellinen kaupunginhallitus antoi liikaa periksi Kiinalle ja politisoi ystävyyskaupunkisopimuksen.

Vuonna 2020 Hřib asetettiin väliaikaisesti poliisisuojelukseen. Tšekkiläinen Respekt-sanomalehti vihjaili suojelun johtuvan venäläisestä salamurhahankkeesta. Lehden mukaan venäläisen diplomaattipassin omistava mies matkusti viikkoja sitten Prahaan mukanaan risiiniä. Kremlin tiedottaja kiisti tiedon todenperäisyyden eikä Hřib kertonut syytä poliisisuojelullensa.

Lähteet 

Tšekkiläiset poliitikot
Pormestarit
Vuonna 1981 syntyneet
Elävät henkilöt
Hannu Räisä

Hannu Räisä (s. 1965 Pieksämäki) on hämeenlinnalainen nukketeatteritaiteilija.

Räisä on työskennellyt Tukholman Marionetteaternissa vuosina 1996–2000 ja Teatteri Mukamaksessa vuosina 2000–2002. Hän toimi Hämeen näyttämötaiteen läänintaiteilijana 2002–2009. Räisä toimii kouluttajana alan oppilaitoksissa ja on Nasty Puppet Promotions -yrityksen taiteellisena johtaja. Räisä on perustanut Kuninkaallisen Nukketeatterin. Hän on julkaissut Johnny Knigan kustantaman Nasty Puppet – nukketeatteritekniikoita -kirjan 2009.

Kuvia

Teokset

Tuotannot joissa teatterinukkeja on ollut 
 Tuomari Nurmio -näköismarionetti ja pienoispatsassarja, 2020 
 Pähkinäsärkijä – nukke, Riihimäen Teatteri, 2018
 Kuka pelkää noitia, Riihimäen Nuorisoteatteri, 2014
 Kalanaamio Loner Finn -yhtyeelle, 2013
 Näyttelijä Sue Lemström -näköismarionetti, De Bästa Anpassade, Svenska Teatern, 2011
 Sotahevonen, Tampereen Teatteri, 2010 
 Seikkailija Saku, Petfilms, TV 2 
 Kuninkaallisen Nukketeatterin näytelmätuotannot

Lähteet

Aiheesta muualla 
 Kuusi kuvaa Hannu Räisän elämästä 23.1.2022 Yle Radio 1

Suomalaiset nukeillanäyttelijät
Vuonna 1965 syntyneet
Elävät henkilöt
Humbert von Neuenburg

Humbert von Neuenburg tai Neuchâtel (k. 22. kesäkuuta 1417 Delémont) toimi Sveitsissä Baselin kaupungin piispana vuosina 1395–1417. Von Neuenburg oli syntyjään Burgundin aatelistoa, ja hänne vanhempansa olivat kotoisin Sveitsin Neuchâtelista ja Ranskan Blamontin kunnasta.

Elämäkerta 
Von Neuenburg vihittiin papiksi Ranskassa Metzin kaupungissa vuonna 1394. Seuraavana vuonna hänet valittiin piispaksi ja paavi Bonifatius IX vahvisti aseman vuonna 1399.

Von Neuenburg kuoli vuonna 1417 ja hänet haudattiin Baseliin.

Kirjallisuutta 
 Markus Ries :  . Julkaisussa: Erwin Gatz (Toim.):  . Duncker & Humblot, Berliini 2001, ISBN 3-428-10303-3 , s. 65-66 .
 Romain Jurot: Neufchâtel, Humbert de. Julkaisussa: Sveitsin historiallinen sanasto.

Lähteet 
 https://hls-dhs-dss.ch/de/articles/012863/2010-11-09/ Sveitsi historian sanakirja bibliografia Viitattu 18.5.2021

Sveitsiläiset papit
Vuonna 1417 kuolleet
Arese

Arese on kunta Lombardian alueella Pohjois-Italiassa. Se on osa Milanon metropolikaupunkia, etäisyys Milanon keskustasta on noin 13 kilometriä luoteeseen. Arese tunnettiin 1900-luvun jälkipuoliskolla etenkin Alfa Romeon kaupunkina, sikäläinen tuotantolaitos ulottui myös naapurikuntien alueelle. Aresessa toimii Museo storico Alfa Romeo.

Maantiede 
Arese sijaitsee Lombardian länsiosassa ja Milanon metropolikaupungin luoteisosassa. Maisema on Pon jokilaaksolle tavanomaista tasankoa. Italian virallisessa seismisessä luokituksessa Arese kuuluu vyöhykkeeseen 4 (zona 4) eli alhaisen maanjäristysriskin alueeseen. Kaupunki on alueeltaan pieni ja tiheään asuttu ja nivoutuu kaupunkirakenteellisesti yhteen ympäröivien kuntien kanssa.

Aresen ainoa frazione on Valera.

Historia 

Arese on todennäköisesti perustettu vuonna 507. Alueella hyökkäilleet unkarilaiset asettuivat tuolloin nyky-Aresen tienoille. 1300-luvulla aluetta hallitsi Viscontin suku, ja heidän jälkeensä Sforzan suku, joka hyödynsi alueen hedelmällistä maaperää. Myöhemmin ranskalaisten ja espanjalaisten valtakaudet heikensivät paikkakunnan taloutta. Itävaltaisvallan aikana 1700-luvulla talous koheni, sillä mulperien viljelyä ja silkintuotantoa tehostettiin. Areselaiset olivat aktiivisesti mukana itävaltalaisvaltaa kaataneessa Cinque giornate di Milano -kansannousussa maaliskuussa 1848. Arese sai oman vaakunan 1926. Sen vasemmalla puolella on paikkakunnan legendaarista varhaisvaihetta kuvaava barbaarien teltta, oikealla puolella on tähkä. Pohjavärinä on vaaleansininen.

Aresen historiallisia rakennuksia ovat muun muassa kirkko Santi Pietro e Paolo 1800-luvun lopulta ja Villa Settala-Marietti-Ricotti (Villa La Valera) 1700-luvulta.

Alfa Romeolla oli tuotantolaitos (Stabilimento Alfa Romeo di Arese) Aresessa 1963–2005. Kaupungissa sijaitsee Museo storico Alfa Romeo, joka avattiin 1976.

Talous ja liikenne 
Aresessa ei ole rautatieasemaa, moottoritieyhteydet ovat hyvät kaikkiin ilmansuuntiin.

Lähteet

Aiheesta muualla 

Arese, Lombardia, Italia — Sunrise, Sunset, and Daylength

Milanon metropolikaupungin kunnat
Tapani Kuusalo

Jussi Tapani Kuusalo (s. 1943) on suomalainen matemaatikko ja emeritusprofessori. Hän toimi Jyväskylän yliopistossa matematiikan apulaisprofessorina 1972–1998 ja professorina 1998–2010. Matemaatikkona hänen tutkimusalansa on pääasiassa ollut matemaattinen analyysi.

Akateeminen ura

Väitöskirja
Tapani Kuusalo väitteli filosofian tohtoriksi matematiikan alalta vuonna 1967 Helsingin yliopistossa. Väitöskirjan ohjasivat professorit Olli Lehto ja Kaarlo Virtanen. 

Kuusalon väitöskirjan aihe (Verallgemeinerter riemannscher Abbildungssatz und quasikonforme Mannigfaltigkeiten; ) liittyy matemaattisen analyysin alaan.  Tarkemmin määritellen Kuusalon väitöskirjassa käsitellään geometrista analyysiä. Geometrinen analyysi on määritelmänsä mukaan matemaattista analyysiä, mutta siinä käytettävät menetelmät ovat geometrisia ja saaduille tuloksille voidaan antaa geometrinen tulkinta. Geometrinen analyysi on eräs Jyväskylän yliopiston matematiikan tutkimuksen keskeinen alue vielä 2020-luvulla. 

Tutkimusteemoista Riemannin kuvauslause puolestaan kuuluu kompleksianalyysin alaan. Riemannin kuvauslauseen esitti ensi kertaa saksalainen matemaatikko Georg Bernhard Riemann väitöskirjassaan vuonna 1851.

Myöhempi ura
Valmistumisen jälkeen Kuusalo on työskennellyt erilaisissa opetus- ja tutkimustehtävissä. Vuodesta 1972 hän on ollut Helsingin yliopiston matematiikan dosentti. Hänet nimitettiin 1971 matematiikan apulaisprofessoriksi  Jyväskylän yliopistoon ja hän aloitti tehtävässä vuoden 1972 alussa. Apulaisprofessuurin alaksi oli tarkemmin määritelty matemaattinen analyysi. Virka muutettiin vakinaiseksi professuuriksi vuonna 1998.

Kuusalo toimi opetus- ja tutkimustyön ohella Jyväskylän yliopiston silloisen matematiikan laitoksen johtajana vuosina 1993–1999. Vuodesta 2001 laitoksen nimenä on ollut matematiikan ja tilastotieteen laitos, kun tilastotiede yhdistettiin matematiikan kanssa yhdeksi laitokseksi.

Kuusalo jäi toimestaan eläkkeelle vuonna 2010. Hän jatkoi tutkimusta vielä emerituksena.

Tutkimustyö

Matemaatikkona Kuusalo erikoistui matemaattiseen analyysiin. Hänen myöhempi tieteellinen tutkimuksensa on käsitellyt Riemannin geometriaa, jota hän tutki yhdessä dosentti Marjatta Näätäsen kanssa.

Lähteet

Kirjallisuus
 Jari Eloranta: Jyväskylän matemaattis-luonnontieteellinen tiedekunta 1965–1995. Opettajankoulutuksen laajentamispyrkimyksistä monialaiseen tiedekuntaan. (1995). Jyväskylä: Gummerus. ISBN 951-34-0622-9

 Mari Heikkilä (toim.): Sattumaa, haperotatteja, keltainen syklotroni. Aikalaistarinoita Jyväskylän yliopiston matemaattis-luonnontieteellisen tiedekunnan 50-vuotiselta taipaleelta (2015). Jyväskylä: Jyväskylän yliopisto. ISBN 978-951-39-6303-3.

Viitteet

Aiheesta muualla
 Muutamia professori Kuusalon tieteellisiä julkaisuja ResearchGate-palvelu. 
 Mathematics Genealogy Project: Tapani Kuusalo  

Suomalaiset matemaatikot
Suomalaiset professorit
Vuonna 1943 syntyneet
Jyväskylän yliopiston professorit
Elävät henkilöt
Carlo Cattaneo

Carlo Cattaneo (15. kesäkuuta 1801 Milano – 5. helmikuuta 1869 Lugano) oli italialainen filosofi, lehtikirjoittaja, poliitikko, opettaja ja patriootti. Hänellä oli merkittävä rooli keväällä 1848 järjestetyssä kapinassa, joka tunnetaan nimellä Milanon viisi päivää. Hän oli myös eräs Italian yhdistymisen keskeisiä hahmoja. Tasavaltalaisena Cattaneo piti määrätietoisesti etäisyyttä syntyneeseen Italian kuningaskuntaan. Cattaneo hankki huomattavan henkisen pääoman, ja hänet tunnetaan positivismin kannattajana.

Ura 
Carlo Cattaneon vanhemmat olivat kultaseppä Melchiorre ja Maria Antonia Sangiorgi. Cattaneo opiskeli alkuun Milanossa ja sittemmin oikeustiedettä Pavian yliopistossa. Hän valmistui 1824, minkä jälkeen hän toimi opettajana Milanossa vuoteen 1835. Cattaneo osallistui aktiivisesti keskusteluun Lombardian kehittämisestä; hän perusti 1839 Il Politecnico -aikakauslehden ajatustensa alustaksi. Cattaneo oli mukana kevään 1848 kapinassa, jota alettiin kutsua nimellä Milanon viisi päivää. Demokraattina ja tasavaltalaisena hän joutui kuitenkin oppositioon suhteessa Milanon maltilliseen hallitukseen. Cattaneo muutti samana vuonna Pariisiin, ja sieltä edelleen Sveitsin Ticinoon, jossa hän eli loppuelämänsä. Hän opetti filosofiaa Luganossa vuodesta 1852.

Cattaneo seurasi Italian yhdistymiskehitystä ulkopuolelta ja suhtautui siihen kriittisesti. Federalistina hän ei myöskään sopinut niin kutsutun demokraattisen vasemmiston riveihin. Cattaneo valittiin Italian edustajainhuoneeseen 1860 ja 1867, mutta hän ei hyväksynyt monarkiaa, eikä osallistunut istuntoihin.

Cattaneo kirjoitti ahkerasti politiikasta, taloudesta, historiasta ja filosofiasta. Lisäksi hän toimi kirjallisuuskriitikkona.

Lähteet

Aiheesta muualla 
Filosofico.net: CARLO CATTANEO

Italialaiset filosofit
Italialaiset poliitikot
Vuonna 1801 syntyneet
Vuonna 1869 kuolleet
Maltan parlamentti

Maltan parlamentti on Maltan ylin lainsäädäntöelin. Se on yksikamarinen parlamentti, joka koostuu edustajainhuoneesta. Maltan parlamenttiin äänestetään viisi edustajaa kustakin 13 vaalipiiristä. Lisäksi lisää jäseniä voidaan lisätä perustuslain ehtojen mukaisesti.  Tällä hetkellä Maltan parlamentissa on 67 edustajaa. Maltan parlamentin edustajat äänestetään viiden vuoden välein järjestettävillä vaaleilla.

Lähteet 
 https://parlament.mt/en/13th-leg/political-groups/

Viitteet 

Maltan politiikka
Parlamentit
Carpentras

Carpentras on kunta eteläisessä Ranskassa Vauclusen departementissa Provence-Alpes-Côte d’Azurin alueella. Se sijaitsee Mont Ventoux’n juurella, noin 26 kilometriä Avignonin kaupungista koilliseen. Carpentras on departementin aliprefektuuri.

Historia 
Carpentras on historiallisen maakunnan Comtat Venaissinin pääkaupunki. Alue kuului Kirkkovaltiolle liki viiden vuosisadan ajan, vuoteen 1791 saakka. Paavin vaikutus näkyykin kaupungissa monin paikoin. Myös juutalaisten vuosisatainen läsnäolo antaa oman leimansa kaupungille. Ranskan kuningaskunnasta karkotetut juutalaiset löysivät turvapaikan Comtat Venaissinista.

Gastronomia 
Carpentras’n viikoittaiset markkinat ovat laajalti tunnetut. Torilla tuottajat myyvät kojuissaan paikallisia tuotteita, joista tunnetuimpia ovat mansikat, melonit, tryffelit sekä sokeroidut hedelmät. Paikallinen erikoisuus on kova makeinen Berlingot de Carpentras. Carpentras’n viinitarhat tuottavat Ventoux (AOC) laatuluokituksen saanutta viiniä.

Nähtävyyksiä 
Kaupungin pohjoispuolella on viimeinen jäänne 1300-luvulla kaupunkia suojanneesta muurista, 26 metriä korkea kaupunginportti Porte d'Orange. Alun perin muurissa oli 32 pyöreää ja puolipyöriä tornia. 1800-luvun lopulla kaupungissa tehtiin suuria kunnostus- ja muutostöitä, ja Porte d'Orange säilyi ainoana tornina tuholta.

Carpentras’n synagoga on luokiteltu historialliseksi muistomerkiksi. Synagoga on rakennettu vuonna 1367, ja se on Ranskan vanhin edelleen toiminnassa oleva synagoga. Rukoushuone on sisustettu pylväillä ja tekomarmorikoristeilla 1700-luvun barokkityyliin. Rakennuksen ensimmäisessä kerroksessa on synagogan vanhimmat osat: rituaalikylpylät ja kaksi leipomoa. Toisessa leipomossa valmistetaan päivittäinen leipä, ja toisessa leivotaan happamaton leipä.

Carpentras’n katedraali rakennettiin 1400-luvulla Avignonin paavi Benedictus XIII:n määräyksellä paikkaan, jossa oli aiemmin ollut kolme muuta kirkkoa. Kirkko oli entisen Carpentras’n hiippakunnan kotipaikka. Kirkko edustaa arkkitehtuuriltaan Etelä-Ranskan goottilaista tyyliä.

Lähteet

Aiheesta muualla

Vauclusen kunnat
Suomussalmen Rasti

Suomussalmen Rasti on vuonna 1952 perustettu suomussalmelainen urheilun yleisseura, jonka lajeihin kuuluvat frisbeegolf, hiihto, kiipeily, karate, tanssi, voimistelu, pesäpallo, suunnistus, triathlon, uinti ja yleisurheilu.

Historia 
Suomussalmen Rasti on perustettu vuonna 1952,. Vuonna 1906 perustettuun nuorisoseuraan syntyi urheilujaosto vuonna 1908. Silloin voimisteluharjoituksia pidettiin sunnuntaiaamuisin seitsemältä ja Kiantajärven jäällä pidettiin hiihtokilpailuja.

Vuonna 1931 perustettu Kiannan Yritys oli alueen ensimmäinen varsinainen urheiluseura. Hankilan koululle perustettiin 1938 urheiluseura Ilves. Ensimmäinen urheilukenttä avattiin 1930 kirkon pihalle ja Kiannan kenttä valmistui 1936. Suomussalmen Rasti perustettiin 26. tammikuuta 1952 pitäjäseuran perustamistoimikunnan kokouksessa matkustajakoti Kalevassa. Rasti viittaa Suomussalmen paikkaan risteyspaikkana. Seuran jäsenmäärä ensimmäisenä vuotena oli 576.

Lähteet 
Seuran kotisivut

Viitteet 

Vuonna 1952 perustetut urheiluseurat
Suomussalmelaiset urheiluseurat
Kamppailulajiseurat
Suomalaiset tanssiurheiluseurat
Suomalaiset yleisurheiluseurat
Suomalaiset voimisteluseurat
Suomalaiset uintiseurat
Pesäpalloseurat
Suomalaiset hiihtoseurat
Tulivuoren kraatteri

Tulivuoren kraatteri on maanpinnassa oleva aukko tai painauma, joka toimii tulivuoren purkausaukkona. Kraatterit ovat usein muodoltaan maljamaisia. Osa kraattereista on syviä ja jyrkkäreunaisia ja osa on matalia ja laakeita.

Tulivuoren huipulla on huippukraatteri, jossa vulkaaninen materiaali on lähimpänä maanpintaa. Huipulla voi olla vain yksi kraatteri, mutta monilla vuorilla on useampiakin kraattereita. Esimerkiksi Etnan huipulla on neljä kraatteria. Vuoren rinteillä voi olla myös sivukraattereita.

Rauhallisten tulivuorten kraattereihin voi syntyä laavajärviä. Tällainen on esimerkiksi Mount Erebuksella, jossa magma on kuplinut maanpinnalle. Kraatteri voi täyttyä vedellä, jolloin muodostuu kraatterijärvi, joita on sekä aktiivisissa että sammuneissa tulivuorissa. Kraatterijärvet voivat olla sekä hyvin happamia että emäksisiä. Veden happamuus liittyy siihen, mitä kaasuja veteen pääsee. El Salvadorin Tecapan kraatterijärven Laguna de Alegrían veden pH on 2,7, kun taas Nicaraguassa sijaitsevan Nejapa-Mirafloresin kraatterijärven pH on 9,9.

Lähteet

Aiheesta muualla 

Vulkanologia
Navarran kansanliitto

Navarran kansanliitto (), lyh. UPN), on alueellinen konservatiivinen puolue Navarrassa, Espanjassa. Puolueella on tällä hetkellä kaksi edustajaa Espanjan edustajainhuoneessa sekä 1 edustaja Espanjan senaatissa.

Lähteet 

Espanjalaiset puolueet
Navarra
Sveitsin vihreä puolue

Sveitsin vihreä puolue on Sveitsiläinen puolue, joka on kansallisenneuvoston neljänneksi suurin puolue ja suurin puolue, joka on ei ole edustettuna liittoneuvostossa. Puolueen puheenjohtajana toimii Balthasar Glättli.

Lähteet 

Sveitsiläiset puolueet
Vihreät puolueet
Sosialistinen puolue (Alankomaat)

Sosialistinen puolue (hollanniksi: Socialistische Partij lyh. SP) on alankomaalainen vasemmistolainen puolue.

Vuoden 2021 parlamenttivaalien jälkeen puolueella on 9 edustajaa edustajainhuoneessa ja 4 edustajaa senaatissa.

Puolueen puheenjohtajana toimii Lilian Marijnissen.

Lähteet 

Alankomaalaiset puolueet
Sosialistiset puolueet
Nippon ishin no kai

Nippon ishin no kai (, ”Japanin uudistusliitto”) on poliittinen puolue Japanissa. Puolue perustettiin 2. marraskuuta 2015. Vuoden 2019 parlamenttivaaleissa puolue sai 16 paikkaa Japanin parlamenttiin.

Lähteet 

Japanilaiset puolueet
Igor Vorontšihin

Igor Nikolajevitŝ Vorontšihin (, 14. huhtikuuta 1938 Moskova – 10. maaliskuuta 2009 Moskova) oli venäläinen maastohiihdon olympiamitalisti, joka aktiiviurallaan edusti Neuvostoliittoa. Hän oli pituudeltaan 177 cm ja hän edusti seuratasolla Burevestnik Moskva -seuraa.

Vorontšihin saavutti Innsbruckin olympialaisissa 1964 pronssia 30 kilometrillä ja 4 × 10 kilometrin viestissä, jossa hän hiihti kolmannen osuuden. Hän sijoittui samoissa kilpailuissa lisäksi 15 kilometrillä seitsemänneksi ja 50 kilometrillä 11:nneksi. Grenoblen olympialaisissa 1968 hän oli 50 kilometrillä 31:s. Muihin arvokilpailuihin hän ei uransa aikana osallistunut.

Vorontšihin voitti universiadeissa kultaa 11,5 kilometrillä 1962, 15 kilometrillä ja 4 × 8 kilometrin viestissä 1964 sekä 15 kilometrillä ja 4 × 10 kilometrin viestissä 1966. Hän voitti Neuvostoliiton-mestaruuden 30 kilometrillä 1964 ja viestissä 1966.

Aktiiviuransa jälkeen Vorontšihin toimi hiihtovalmentajana Burevestnik Moskva -seurassa sekä Neuvostoliiton maajoukkueessa, ensin naisten, sitten miesten joukkueessa. 1990-luvulla hän toimi Venäjän nuorten maajoukkueen päävalmentajana.

Lähteet 

Neuvostoliittolaiset maastohiihtäjät
Neuvostoliittolaiset olympiamitalistit
Vuonna 1938 syntyneet
Vuonna 2009 kuolleet
UTC-0.25.21

UTC−0.25.21 on aikavyöhyke, joka on 25 minuuttia ja 21 sekuntia UTC±0-aikavyöhykettä jäljessä. Se ei ole tällä hetkellä käytössä millään alueella, mutta sitä on käytetty Irlannissa. Se otettiin käyttöön Irlannissa 2. elokuuta 1880. Vuonna 1916 Irlannissa siirryttiin käyttämään samaa aikaa kuin Iso-Britanniassa.

Lähteet

Aikavyöhykkeet
Carl Otto Alexander Munck

Carl Otto Alexander Munck (29. toukokuuta 1853 Hamina – 26. tammikuuta 1927 Hausjärvi) oli suomalainen vapaaherra, tilanomistaja, tutkimusmatkailija ja valtiopäivämies. 

Munckin vanhemmat olivat kenraali, vapaaherra Johan Reinhold Munck ja Wilhelmina Margareta von Kraemer ja puoliso vuodesta 1882 Natalia Ruin. Sairaanhoitaja Ruth Munck oli heidän tyttärensä. Carl Otto Alexander Munck tuli ylioppilaaksi Hesingissä ja valmistui agronomiksi Ultunassa 1880. Hän oli Hausjärven Erkylän kartanon omistaja ja tutkimusmatkailija, joka teki tutkimusmatkoja sekä Aasiaan että Amerikkaan. Munck oli aatelissäädyssä edustaja valtiopäivillä 1885, 1899, 1900 ja 1905–1906.

Munckin veli oli vapaaherra, insinööri, valtiopäivämies Nikolai Adolf Reinhold Munck.

Lähteet

Suomalaiset maanviljelijät
Suomalaiset tutkimusmatkailijat
Suomalaiset aateliset
Suomen suuriruhtinaskunnan aatelissäädyn valtiopäivämiehet
Vuonna 1853 syntyneet
Vuonna 1927 kuolleet
Eva Lille

Eva Lille (o.s. Hyvärinen, s. 13. toukokuuta 1941 Helsinki) on suomalainen kulttuurihenkilö ja kääntäjä, joka on esitellyt suomalaista kulttuuria Virossa ja kääntänyt virolaista kirjallisuutta suomeksi.

Lillen äidikielenopettaja, joka osasi viroa ja tunsi maan hyvin, antoi kirjallisuudesta kiinnostuneelle oppilaalleen vihjeen tutustua virolaisen kirjallisuuden suomennoksiin. Isältä saatu Ants Oraksen tietokirja Viron kohtalonvuodet oli lopullinen heräte tutustua maahan ja sen historiaan. Lille aloitti Helsingin yliopistossa itämerensuomalaisten kielten opinnot ja valmistui humanististen tieteiden kandidaatiksi 1967. Jo opiskelijamatkalla hän näki ja kuuli, miten Virossa elettiin ja millaisia ihmiskohtaloita siellä oli tapahtunut. Turismin alkaessa 1965 Lillestä tuli matkanjohtaja ja yhteydet maan kulttuurielämään laajentuivat entisestään, kun hän 1968 avioitui pianisti Mart Lillen kanssa.

Lillet asuivat kolme vuotta Tallinnassa Eva Lillen työskennellessä matkanjohtajana ja Viron radiossa. Kääntäjän ura alkoi jo 1960-luvulla, kun Lille suomensi virolaisia näytelmiä, ja myöhemmin kansatieteellisiä teoksia ja proosaa. Vuosina 1980–1996 hän toimi matkanjohtajana monella Viroon suuntautuneella luonto- ja kulttuurimatkalla. Sihteerin ja toiminnanjohtajan töitä Tuglas-seurassa Lille teki 1989–1993, kulttuurisihteerinä Tallinnassa sijaitsevassa Suomen Viron-instituutissa hän oli 1994–1996 ja lehdistöneuvoksena Suomen Tallinnan suurlähetystössä 1997–2002. Valtion taiteilijaeläke myönnettiin Lillelle 2003.

Suomennoksia

Lähteet

Suomentajat
Vuonna 1941 syntyneet
Elävät henkilöt
Ksantaatit

Ksantaatit ovat suoloja, joiden yleinen rakenne on muotoa ROCS2−M+. Tässä R on alkyyliryhmä, ja M+ joko Na+ tai K+. Ne ovat siis orgaanisia rikkiyhdisteitä.

Taustaa
Termi ksantaatti tulee kreikan sanasta ξανθός, xanthos, joka tarkoittaa keltaista tai kullanväristä. Suurin osa ksantaateista onkin keltaisia väriltään. Tanskalainen kemisti William Cristopher Zeise löysi ja nimesi ne vuonna 1823. Ksantaatteja käytetään sellofaanin ja samanlaisten polymeerien kuten viskoosin valmistukseen selluloosasta, ja kaivosteollisuudessa vaahdotusrikastuksessa. Niitä käytetään myös orgaanisen synteesin väliaineina.

Valmistus ja rakenne
Ksantaattisuoloja valmistetaan antamalla alkoholin, alkalimetallin (yleensä natrium tai kalium) ja hiilidisulfidin reagoida keskenään ksantaatioksi kutsutussa prosessissa. 

Alkalimetalli reagoi ensin alkoholin kanssa tuottaen nukleofiilisen alkoksidin, joka liittyy rikkihiilen CS2 elektrofiiliseen hiileen.

Alkoksidi tuotetaan usein paikan päällä antamalla alkoholin reagoida väkevän emäksen kuten kaliumhydroksidin kanssa. 
ROH + CS2 + KOH → ROCS2K + H2O

Kaupallisesti merkittäviä ksantaatteja ovat mm. seuraavat:
 natriumetyyliksantaatti, CH3CH2OCS2Na
 kaliumetyyliksantaatti, CH3CH2OCS2K
 natriumisopropyyliksantaatti, (CH3)2CHOCS2Na
 natriumisobutyyliksantaatti, (CH3)2CHCH2OCS2Na
 kaliumamyyliksantaatti, CH3(CH2)4OCS2K

Reaktioita

Ksantaattisuolat hajoavat happojen kanssa:
ROCS2K + HCl → ROH  +  CS2  +  KCl
Kyse on ksantaattien valmistusreaktion käänteisreaktiosta. Välivaiheena syntyy ksanthisia happoja, ROC(S)SH, jotka voidaan joskus erottaa.

Ksantaattianionit voivat myös alkyloitua, jolloin syntyy ksantaattiestereitä:
ROCS2K  +  R′X   →   ROC(S)SR′  +  KX

Ne voidaan myös hapettaa ns. diksanthogeeneiksi:
2 ROCS2Na + Cl2  →  ROC(S)S2C(S)OR  +  2 NaCl

Ksantaatit sitoutivat siirtymämetallien kationeihin. Syntyvät varaukseltaan neutraalit kompleksit liukenevat orgaanisiin liuottimiin.

Lähteet

Suolat
Rikkiyhdisteet
Kvantti-itsemurha

Kvantti-itsemurha on kvanttimekaniikan monimaailmatulkintaan perustuva ajutuskoe. Siinä henkilö osoittaa päähänsä aseella, joka mittaa partikkelin spinin, ja painaa liipaisinta. Ase joko ampuu tai ei ammu, riippuen partikkelin spinistä. Monimaailmatulkinnan mukaan molemmat vaihtoehdot tapahtuvat samaan aikaan, ja maailmankaikkeus jakautuu kahteen rinnakkaiseen maailmankaikkeuteen. Näinollen ajatuskokeen henkilö säilyy hengissä jossain rinnakkaisessa maailmankaikkeudessa, vaikka hän painaisi liipaisinta kuinka monta kertaa tahansa.

Lähteet 
 https://science.howstuffworks.com/innovation/science-questions/quantum-suicide.htm

Ajatuskokeet
Kvanttimekaniikka
David Klenerman

David Klenerman (s. 1959) on brittiläinen biofyysisen kemian tutkija ja professori, jonka tutkimusura Cambridgen yliopistossa on keskittynyt biologisten ongelmien ratkaisemiseen biofyysisillä menetelmillä. Hän on kehittänyt Shankar Balasubramanianin kanssa rinnakkaissekvensointia käyttävän DNA:n sekvensointitekniikaan, joka on sittemmin noussut käytetyimmäksi tavaksi sekvensoida DNA:ta. Heidät on palkittu tekniikasta muun muassa Royal Medalilla ja Millennium-teknologiapalkinnolla.

Elämäkerta 
Klenerman suoritti vuonna 1982 maisterin tutkintonsa Cambridgen yliopiston Christ’s Collegessa, ja vuonna 1986 hän valmistui kemian tohtoriksi Churchill Collegesta.

Valmistumisensa jälkeen Klenerman lähti suorittamaan väitöskirjan jälkeistä tutkimustyötä Stanfordin yliopistoon, ja sen jälkeen hän työskenteli seitsemän vuoden ajan BP:n tutkimusyksikössä. Christ’s College biokemiallisen kemian professoriksi hänet valittiin vuonna 1994.

Klenerman on urallaan keskittynyt monien erilaisten biologisten ongelmien raktaisemiseen uusilla biofyysisillä menetelmillä, jotka ovat perustuneet laserfluoresenssispektroskopiaan ja SPM-mikroskopiaan. Klenerman alkoi vuonna 1997 työskennellä Shankar Balasubramanianin kanssa uuden DNA:n sekvensointimenetelmän kanssa. Tuotekehitys oli hidasta, ja he saivat ensimmäisen toimivan prototyypin valmiiksi vasta vuonna 2005. Klernmanin ryhmä keskittyi projektissa mittausmenetelmien rakentamiseen. Solexan-Illuminan menetelmänä tunnettu sekvensointitekniikka nousi nopeasti rinnakkaissekvensointitekniikoiden markkinajohtajaksi. Balasubramanian ja Klenerman olivat jo vuonna 1998 perustaneet tutkimuksensa sivutuotteena Solexa-nimisen yhtiön, jossa he kehittivät sekvensointia taloudellisesti kannattavaksi. Yhdysvaltalainen Illumina osti vuonna 2007 Solexan 600 miljoonalla dollarilla. He ovat saaneet työstään muun muassa Royal Medalin ja Millennium-teknologiapalkinnon.

Lähteet 

Brittiläiset kemistit
Brittiläiset professorit
Royal Societyn jäsenet
Vuonna 1959 syntyneet
Elävät henkilöt
Xiao Youmei

Xiao Youmei (; 1884–1940) oli kiinalainen musiikkipedagogi ja säveltäjä.

Xiao opiskeli Tokiossa ja Leipzigissä. Saksassa hän eteni tohtoriksi. Vuonna 1927 Xiao oli perustamassa Kiinan ensimmäistä musiikkikorkeakoulua, entistä Kansalliskonservatoriota, jota hän johti siitä pitäen. 

Xiao oli yksi ensimmäisistä kiinalaisista säveltäjistä, jotka hyödynsivät länsimaisia sävellystekniikoita. Hänen tuotantoonsa kuuluu yli sadan laulun lisäksi sinfonisia teoksia ja kamarimusiikkia. Kun Xiaon kuolemasta tuli kuluneeksi 70 vuotta, hänen kunniakseen pystytettiin pronssipatsas Pekingin konserttisaliin.

Lähteet

Aiheesta muualla 
 IMSLP: nuotteja

Musiikkipedagogit
Kiinalaiset säveltäjät
Vuonna 1884 syntyneet
Vuonna 1940 kuolleet
Serbian kansalliskokous

Kansalliskokous (serb. Народна скупштина, Narodna skupština) on Serbian korkeinta lainsäädäntövaltaa käyttävä elin. Se on yksikamarinen ja 250-paikkainen. Edustajat valitaan neljän vuoden välein suhteellisella vaalitavalla.

Kansalliskokouksella on perustuslain mukaan valta esimerkiksi päättää perustuslaista, valtion rajoista, sodasta ja rauhasta sekä valita hallitus ja erottaa se. Kansalliskokous on päätäntävaltainen, kun läsnä on enemmistö edustajista. Perustuslakien muuttamiseen vaaditaan lisäksi kahden kolmasosan enemmistö kaikista edustajista.

Vaalit

Perustuslain mukaan vaalit pidetään joka neljäs vuosi. Mikäli kansalliskokous erottaa hallituksen (tai hallitus eroaa itse) eikä uutta hallitusta saada kokoon, voidaan järjestää ennenaikaiset vaalit. Presidentti julistaa normaalisti vaalit 90 päivää ennen kansalliskokouksen nelivuotisen mandaatin päättymistä, ja vaalit on pidettävä tästä 60 päivän kuluessa. Äänestystapana ovat suljetut listat ja paikat jaetaan suhteellisesti d'Hondtin menetelmän avulla. Käytössä on 3 prosentin äänikynnys, joka ei koske etnisten vähemmistöjen puolueita.

Lähteet

Aiheesta muualla
 Parlamentin kotisivut 

Parlamentit
Serbian politiikka
İyi Parti

İyi Parti (suom. Hyvä puolue) on turkkilainen nationalistinen, kemalistinen ja sekularistinen puolue, jonka tavoitteena on voittaa sosiaalinen epäoikeudenmukaisuus muodostamalla hyvinvointivaltio. Nykyisen johtajan Meral Akşenerin 25. lokakuuta 2017 perustaman puolueen on noudatettava Turkin perustajan Mustafa Kemal Atatürkin periaatteita ja ihanteita. Puolueen lippu on viittaus Kayı Tribe -tunnukseen.

Lähteet 

Turkkilaiset puolueet
Färsaarten sosiaalidemokraattinen puolue

Färsaarten sosiaalidemokraattinen puolue on Färsaarilla toimiva sosiaalidemokraattinen puolue. Se on perustettu vuonna 1925. Puolue ajaa muun muassa "vapautta köyhyydestä ja sorrosta".

Lähteet 
 https://www.j.fo/english/from-the-history-of-the-social-democratic-party-of-the-faroe-islands

Viitteet 

Färsaarelaiset puolueet
AKM Tula

AKM Tula on venäläinen jääkiekkojoukkue Tulan kaupungista. Joukkue on perustettu vuonna 2021. Joukkue on venäläisen jääkiekkokoulun Akademija Mihailovan edustusjoukkue. Joukkue tekee yhteistyötä KHL-joukkue Torpedo Nižni Novgorodin kanssa.

Joukkue kaudella 2022–2023

Joukkueenjohto 
 Päävalmentaja: Aleksei Ždahin 
 Apuvalmentaja: Mihail Komarov 
 Apuvalmentaja: Sergei Voronov 
 Maalivahtivalmentaja: Albert Širgaziev 
 Fysiikkavalmentaja: Aleksandr Volodin 
 Toimitusjohtaja: Juri Kuznetsov 

Lähde: EliteProspects

Lähteet 

Venäläiset VHL-seurat
Miikka Riikonen

Miikka Riikonen on suomalainen pesäpalloilija. Riikonen edustaa Superpesiksessä pelaavaa Kankaanpään Mailaa. Hän pelaa lyöjäjokerina. Riikonen on pelannut urallaan ennen kauden 2021 alkua 65 Superpesiksen runkosarjaottelua. Näissä hän on lyönyt yhdeksän kunnaria ja 99 tavallista juoksua, tuonut 15 juoksua ja kerännyt 204 kärkilyöntiä. Riikonen on pelannut urallaan Pöytyän Urheilijoiden joukkueessa kolme Superpesiksen karsintasarjan ottelua. Näissä hän on lyönyt kolme tavallista juoksua, tuonut yhden juoksun ja kerännyt kuusi kärkilyöntiä.

Lähteet 

Suomalaiset pesäpalloilijat
Syntymävuosi puuttuu
Elävät henkilöt
King’s Cross St. Pancrasin tulipalo

King’s Cross St. Pancrasin metroasemalla, joka on Lontoon metron tärkeä solmukohta, sattui 18. marraskuuta 1987 tulipalo, joka vaati 31 kuolonuhria.

Tulipalo sai alkunsa puisesta liukuportaikosta, jonka koneistoon oli pudonnut yhä kytenyt tulitikku. Tuntematon matkustaja oli tiettävästi sytyttänyt sillä savukkeen ja pudottanut sen sitten liukuportaissa. Vaikka Lontoon metrossa oli jo tupakointikielto aiempien tulipalojen takia, sitä ei tarkkaan valvottu. Tulitikku kyti koneistossa ja sytytti siellä olleen kerroksen voiteluainetta ja roskaa. Palo oli aluksi vain pienimuotoinen, eikä siihen kiinnitetty paljoa huomiota. Tulipalo levisi vähitellen ylös liukuportaita, ja noin kello 19:45 se leimahti äkillisesti porraskuilua ylös maanalaiseen asemahalliin, jossa oli tapahtumahetkellä runsaasti ihmisiä.

Leimahduksen syy osoittautui tutkimuksissa vasta, kun tulipalo mallinnettiin matemaattisesti. Syyksi osoittautui kaksi tekijää; ensimmäinen niistä oli Coandă-ilmiö, jonka takia tulipalon kuumentama ilmavirtaus painui puisen liukuportaikon askelmia vasten, ja toinen se, että puiset portaat lopulta lieskahtivat () kuumentumisen seurauksena. Näiden kahden tekijän yhteisvaikutusta, jota ei ollut aiemmin todettu, kutsutaan nykyään uomailmiöksi ().

Tulipalon johdosta Lontoon metron puiset liukuportaat korvattiin metallisilla, ja paloturvallisuussäädöksiä uusittiin.

Lähteet

Lontoon metro
Lontoon historia
Tulipalot Lontoossa
1980-luvun tulipalot
Vuoden 1987 onnettomuudet
Rakennuspalot